Efter 1,5 år i Fortuna Hjørring er det slut for den danske landsholdsspiller Camilla Kure. Det skriver bold.dk. Camilla Kur skifter til Norske Vålerenga, der spiller i den bedste norske række. Den nye kontrakt i det norske gælder for resten af 2017. - Så kan jeg lige se klubben og det hele an inden en eventuel forlængelse. Jeg har tidligere prøvet lidt af hvert i både USA og Italien, så jeg vil gerne være sikker på, det er god træning og alt, der nu hører med, inden jeg binder mig for længe, siger Camilla Kur til bold.dk. Camilla Kur meldte allerede ud da sidste sæson sluttede, at hun ikke ville fortsætte i Fortuna Hjørring. Hun har igennem halvandet år dannet par med klubbens træner Brian Sørensen. En konstellation, der ikke har været holdbar i længden. - Jeg har i perioder syntes, at tilværelsen som Brians (cheftræner i Fortuna, red.) kæreste har været lidt hård. Det ligger ikke til mig hele tiden at skulle udstråle perfektionisme. Jeg er bedst, når jeg bare er mig selv og kan spille fodbold uden egentlig at tænke over alt det, jeg siger eller gør, fortæller Camilla Kur til bold.dk 28-årige Camilla Kur har i sin tid i 3F Ligaen vundet The Double tre gange og mesterskabet yderligere to gange.

Referat:
Landsholdsspilleren Camilla Kur skifter til norske Vålerenga.